ซินแสภาณุวัฒน์ แนะ จับตา นฤมล ชมโหงวเฮ้งดี เชื่อ ดวงชะตาไปได้ไกล
ซินแส ภาณุวัฒน์ พันธุ์วิชาติกุล แนะ จับตา นฤมล โหงวเฮ้งดี ชี้ ดวงชะตาไปได้ไกล ขณะรมต.ใหม่ หลายคนต้องดูที่โหงวเฮ้ง หากดีก็มีอนาคตยาวไกล หากไม่ดี บั้นปลายก็จะแย่วันที่ 18 ส.ค. ที่ตึกบัญชาการ ทำเนียบรัฐบาล นายภาณุวัฒน์ พันธุ์วิชาติกุล ซินแสชื่อดัง กล่าวถึงฮวงจุ้ย ภายในทำเนียบรัฐบาล ว่า ฮวงจุ้ยมีการเปลี่ยนทุกๆ 20 ปี ไม่ใช่ 1 ปี แต่คนใหม่ที่เข้ามาทำงานก็ต้องปรับเพื่อให้เข้าที่เข้าทาง โดยมีดวงชะตาเป็นส่วนประกอบ อย่างไรก็ตาม ยืนยันว่า ตนเองไม่ได้เป็นคนที่มาเปลี่ยนอ่างบัวก่อนหน้านี้ แต่เป็นเรื่องของคนดูเรื่องของภูมิทัศน์ อย่างไรก็ตาม ตนเองเคยทำนายฮวงจุ้ยให้กับรัฐบาลของนายทักษิณ ชินวัตร และเตือนแล้วว่า ให้ระวังจะไม่มีแผ่นดินอยู่ ตั้งแต่ช่วงที่เป็นนายกรัฐมนตรีใหม่ๆ และเคยเตือน น.ส.ยิ่งลักษณ์ ชินวัตร ให้ลาออกและคนจะยกย่อง หากผลักดันถึงการเลือกตั้งจะถึงขั้นปฏิวัติ และสุดท้ายก็ปฏิวัติจริง ก็ขึ้นอยู่กับผู้ใหญ่ว่าจะฟังหรือไม่นายภาณุวัฒน์ ยังกล่าวถึงดวงของ นางนฤมล ภิญโญสินวัฒน์ รมช.แรงงาน ที่ดูเหมือนมีปัญหาตั้งแต่ต้นนั้น ว่า เมื่อดูจากโหงวเฮ้งพบว่า เป็นคนโหงวเฮ้งดี ขอให้จับตาดูดวงชะตายังไปอีกไกล ส่วนรัฐมนตรีที่เข้ามาใหม่หลายคนต้องดูที่โหงวเฮ้ง หากโหงวเฮ้งดี ก็มีอนาคตก้าวไกล แต่หากโหงวเฮ้งไม่ดี บั้นปลายก็จะแย่ เหมือนโหงวเฮ้งของ นายบุญทรง เตริยาภิรมย์ รมว.พาณิชย์ ที่ขณะนี้ถูกจำคุกในคดีจำนำข้าว มีลักษณะคางเล็กแหลม โหงวเฮ้งแบบนี้อนาคตแย่แน่นายภาณุวัฒน์ กล่าวด้วยว่า สำหรับเรื่องของการชุมนุมของกลุ่มนักศึกษา พล.อ.ประยุทธ์ ไม่เคยมาสร้างแรงกดดัน หรือทำลาย โดยแนะนำหากข้อเสนอแนะใดที่รัฐบาลสามารถทำได้ก็อยากให้บอกกับกลุ่มนักศึกษาด้วยเหตุผล และให้แยกแยะข้อเสนอว่า เรื่องใดเป็นเรื่องดี เรื่องใดเป็นเรื่องไม่ดี ก็จะทำให้ทุกอย่างสามารถก้าวเดินไปได้ นักศึกษาไม่ได้แย่ทุกคนมีเพียงแค่แกนนำไม่กี่คนเท่านั้น จึงขอให้จับตาดูว่าใครเป็นใคร และขณะนี้ประชาชนก็ตื่นตัวมาก ออกมาจับตาดูการชุมนุมของนักศึกษา.
ซินแส ภาณุวัฒน์ พันธุ์วิชาติกุล แนะ จับตา นฤมล โหงวเฮ้งดี ชี้ ดวงชะตาไปได้ไกล ขณะรมต.ใหม่ หลายคนต้องดูที่โหงวเฮ้ง หากดีก็มีอนาคตยาวไกล หากไม่ดี บั้นปลายก็จะแย่ 
ซินแสภาณุวัฒน์,นฤมล ภิญโญสินวัฒน์,โหงวเฮ้งดี,ภาณุวัฒน์ พันธุ์วิชาติกุล,ชะตาไปได้ไกล,ทำเนียบรัฐบาล,ฮวงจุ้ย,ข่าวทั่วไป